Ifølge TV2 VEJRET skal man opholde sig i Nordjylland i dag, hvis man ikke vil have våde sko. Et lavtryk med store mængder regn kommer ind over Danmark, og nedbørmængderne kan blive så store, at de overskrider grænsen for kraftig regn. Derfor har TV2 VEJRET udsendt et varsel om kraftig regn, der gælder for hele søndag. Her er der risiko for, at der falder 24 mm eller mere på seks timer og det overskrider grænsen for kraftig regn. Varslet gælder i et område syd for en linje Thyborøn-Grenå-Helsingør, men undtaget Bornholm. I løbet af søndagsdøgnet kan der i det varslede område falde mellem 15 og 30 mm regn, og stedvis over 40 mm regn inden natten til mandag.

Opsummering:
Nordjylland og Bornholm går som de eneste steder i Danmark i dag fri af kraftige regnbyger.